**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  21 – 2 – 2025

**ΑΜΑΡΟΥΣΙΟΥ Αρ. Πρ.:** 56

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020697 **Fax:**2108020697

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ :Δήμο Αμαρουσίου**

**Κοινοποίηση: Δ/νση Π. Ε. Β΄ Αθήνας, Τα μέλη του Συλλόγου μας, ΔΟΕ, Συλλόγους Εκπ/κών Π. Ε. της χώρας, Ένωση Γονεών & Κηδεμόνων Δήμου Αμαρουσίου**

**Θέμα: « Να προχωρήσει άμεσα ο Δήμος Αμαρουσίου στην συντήρηση και λειτουργία του θερμαντικού σώματος (air contition) του τμήματος ένταξης του 13ου Δημ. Σχ. Αμαρουσίου – Να σταματήσει επιτέλους η κοροϊδία από την πλευρά των υπευθύνων του Δήμου Αμαρουσίου».**

Οι εκπαιδευτικοί και οι μαθητές του 13ου Δημοτικού Σχολείου Αμαρουσίου οι οποίοι κάνουν χρήση των υπηρεσιών του Τμήματος Ένταξης του σχολείου ταλαιπωρούνται επί πολλές ημέρες εξαιτίας των υπευθύνων του Δήμου Αμαρουσίου αναφορικά με την έγκαιρη και επιβεβλημένη συντήρηση του μοναδικού θερμαντικού σώματος (air contition) της αίθουσας του Τμήματος Ένταξης του σχολείου τους λόγω μη ύπαρξης σχετικής σύμβασης – εργολαβίας μεταξύ του Δήμου Αμαρουσίου και ιδιώτη εργολάβου, όπως ο νόμος ορίζει ύστερα από την κατάργηση των σχολικών επιτροπών τον περασμένο Ιούνιο του 2024. Στο πλαίσιο αυτό και παρά τις αλλεπάλληλες έγγραφες οχλήσεις του Διευθυντή της σχολικής μονάδας η αίθουσα του τμήματος ένταξης του 13ου Δημ. Σχ. Αμαρουσίου παραμένει χωρίς θέρμανση, αφού το air contition της αίθουσας δεν λειτουργεί, με ότι συνέπειες έχει αυτό για την εκπαιδευτικό και τις/τους μαθητές/μαθήτριες που κάνουν χρήση των υπηρεσιών του Τμήματος Ένταξης.

Ο Δήμος Αμαρουσίου ακόμα δεν έχει προχωρήσει στη σύναψη σχετικής εργολαβίας με αποτέλεσμα να κοροϊδεύει εκπαιδευτικούς – μαθητές και γονείς παραπέμποντας την επίλυση του συγκεκριμένου ζητήματος, συνεχώς, στο προσεχές και άμεσο μέλλον ενώ το σχολείο και το Τμήμα Ένταξής του έχει ανάγκη από την καθημερινή και απρόσκοπτη λειτουργία του air contition της συγκεκριμένης αίθουσας, η οποία δεν διαθέτει άλλο θερμαντικό μέσο, με δυσμενέστατες συνέπειες για μαθητές και εκπαιδευτικούς.

Καλούμε για άλλη μια φορά την Δημοτική Αρχή Αμαρουσίου να σταματήσει τις παρελκυστικές τακτικές και την κοροϊδία και να προβεί άμεσα στην αποκατάσταση – συντήρηση του air contition της αίθουσας του Τμήματος Ένταξης του 13ου Δημ. Σχ. Αμαρουσίου χωρίς άλλη αναβολή.

